OpenLLM-France/wikimedia huggingface dataset:
# Eudes de Metz

Eudes de Metz, també dit Otó, Odó i Odon de Metz, (742–814), va ser un arquitecte que va viure durant el regnat de Carlemany i és el primer arquitecte cristià conegut després de la caiguda de l'Imperi Romà, possiblement d'origen armeni.
Les seves obres, emmarcades dins l'arquitectura carolíngia, presenten plantes poligonals i elevacions amb reminiscències de l'arquitectura romana i de la romana d'Orient, especialment amb la basílica de San Vitale de Ravenna; no se sap, però, com va conèixer aquesta edificació, si en persona o mitjançant dibuixos.
Otó tenia un bon coneixement tècnic de De architectura de Vitruvius, ja que durant el renaixement carolingi se'n redactaren exemplars manuscrits. Queda acreditat com l'artífex del palau d'Aquisgrà i la capella palatina que l'emperador va fer-se construir en aquesta ciutat, i l'oratori de Germigny-des-Prés. Es documenta una làpida, avui perduda, amb el nom del comitent, Carlemany, i de l'egregius magister Odo Metensi, Odó de Metz.
* Interior de la capella Palatina d'Aquisgrà
* Oratori de Germigny-des-Prés

## Vegeu també

* Art carolingi.
* Renaixement carolingi.
* Germigny-des-Prés.

## Referències

* ↑ Ching, Francis D. K.; Jarzombek, Mark M.; Prakash, Vikramaditya. A Global History of Architecture. Hoboken, New Jersey: John Wiley & Sons, Inc., 2007, p. 317. ISBN 9781118007396. «In 806-811, the Armenian architect, Oton Matsaetsi, built the church of Germigny-des-Prés in France. (El 806-811, l'arquitecte armeni Oton Matsaetsi va construir l'església de Germigny-des-Prés a França.)»
* ↑ Dézélus, Robert. L'art de Transcaucasie (en francès). Viena: Edition Méchithariste, 1989, p. 274. «L'arménien Eudes de Metz construisit la chapelle palatine d'Aix et l'église de Germigny-des-Prés. (L'armeni Eudes de Metz construí la capell palatina d'Aix i l'església de Germigny-des-Prés.)»
* ↑ Transactions of the Bristol and Gloucestershire Archaeological Society, Volumes 83-86. Bristol and Gloucestershire Archaeological Society, 1964, p. 69. «Eudes de Metz, the architect, is said to have been Armenian. (Es diu que Eudes de Metz, l'arquitecte, era armeni.)»
* ↑ Castelnuovo, Enrico; Sergi, Giuseppe. «Los arquitectos y los talleres. Arquitectos para un imperio: l'època carolíngia». A: Arte e historia en la Edad Media. Madrid: Akal, 2013, p. 60. ISBN 978-84-460-2496-5.
# Eudes de Xampanya

* No confondre amb Eudes II de Troyes, comte de Troyes
Eudes II de Meaux i Troyes dit també Eudes de Xampanya, mort després de 1115/1118, va ser comte de Troyes (com Eudes IV) i de Meaux vers 1048 a 1066, i després comte d'Aumale de 1069 a 1115. Era fill d'Esteve II, comte de Troyes i de Meaux, i d'Adela.
Era encara menor a la mort del seu pare i el seu oncle Teobald III, comte de Blois va assegurar la regència. El 1060, es va casar amb Adelaida I de Normandia, vídua d'Enguerrand II, comte de Ponthieu i senyor d'Aumale, i de Lambert II de Lens.
Adelaida era igualment germana de Guillem el Conqueridor i Eudes el va acompanyar el 1066 a la conquesta d'Anglaterra. Teobald III ho va aprofitar per apoderar-se dels seus comtats xampanyesos, però Eudes va rebre de Guillem, en compensació, el comtat d'Aumale a Normandia, i el comtat d'Holderness a Anglaterra. Implicat en un complot contra el rei Guillem II el Roig, va ser empresonat cap a 1096.
Va tenir d'Adelaida a:

## Referències

* ↑ (anglès) Genealogia d'Eudes II Arxivat 2008-05-08 a Wayback Machine. a Medieval Lands

## Enllaços externs

* Les comtes de Blois
# Federació Internacional d'Aikido

La Federació Internacional d'Aikido va ser fundada pel Doshu Kisshomaru Ueshiba amb el propòsit d'agrupar les federacions d'Aikido dels diferents països en què es practica. El primer congrés es va fer a Tòquio el 1976.
L'actual (2005) president és el Doshu Moriteru Ueshiba

## Països membres

Per esdevenir membre de la FIA, és un requisit imprescindible haver obtingut abans el reconeixement de l'Aikikai Foundation, però això no implica necessàriament l'admissió com a membre de la FIA, ja que únicament accepta una sola organització per un territori, no necessàriament coincident amb un estat.

### Europa

* Alemanya Aikikai Deutschland
* Bèlgica (Pàgina web)
* Bulgària (Pàgina web Arxivat 2005-07-12 a Wayback Machine.)
* Escòcia Scottish Aikido Federation
* Eslovàquia Slovenská Aikido Asociácia
* Finlàndia (Aikikai de Finlàndia)
* França (FFAAA)
* Irlanda[ http://www.aikido.ie/ Irish Aikido Federation ]
* Itàlia Aikikai d'Italia
* Luxemburg (Aikikai Luxemburg Arxivat 2005-05-27 a Wayback Machine.)
* Mònaco Association Sportive de Monaco
* Noruega Norges Aikidoforbund
* Països Baixos Aikikai Aikido Nederland
* Polònia Polska Federacja Aikido
* Portugal Federaçao Portuguesa de Aikido
* Regne Unit British Aikido Federation
* Rússia Aikikai federation of Russia
* Sèrbia i Montenegro Aikido Federacija Srbije i Crne Gore - Aikikai SCG Arxivat 2005-05-27 a Wayback Machine.
* Suècia Svenska Budoförbundet Aikidosektionen Arxivat 2005-09-26 a Wayback Machine.
* Suïssa Association Culturelle Suisse d'Aikido
* Txèquia (Aikikai Txecoslovàquia)

### Àsia

* Filipines Pilipinas Aikido Propagation Association
* Indonèsia
* Japó
* Líban
* Macau Aikikai Macau
* Malàisia Aikikai Malaysia
* Singapur Aikikai Singapur
* Taiwan Republic of China Aikido Association
* Tailàndia Aikido Association of Thailand
* Xina (Honk Kong)

### Àfrica

* Marroc
* República Sudafricana Aikido Federation of South Africa

### Amèrica

* Argentina
* Brasil (Pàgina web)
* Estats Units United States Aikido Federation
* Mèxic
* Paraguai Asociacion Paraguaya de Aikido
* Uruguai Federacion Uruguaya de Aikido
* Xile (Aikikai Chile Arxivat 2005-05-27 a Wayback Machine.)

### Oceania

* Austràlia (Pàgina web)
* Nova Zelanda New Zealand Aikido Federation

## Països que han estat baixa

* Espanya al mes de setembre de 2004

## Enllaços externs

* Pàgina oficial de la Federació Internacional d'Aikido
* Pàgina oficial de l'Aikikai Foundation
# Etil·la

Etil·la (en grec antic Αίθιλλα) va ser, segons la mitologia grega, una filla de Laomedó.
Formava part de l'estol de captives troianes que van caure a mans dels grecs després de la caiguda de la ciutat de Troia. Ella i les seves germanes Astíoque i Medesicasta van ser lliurades als companys de Protesilau. Però les naus que les portaven, a causa d'una tempesta, es van haver de dirigir a Pal·lene, a Tràcia, per fer reparacions i proveir-se d'aigua. Estil·la va incitar les seves companyes captives a revoltar-se, recordant els mals que havien patit fins allí i els que vindrien, que encara serien pitjors si arribaven a Grècia. Entre totes van cremar les naus i els grecs es van veure obligats a quedar-se al país, on van fundar la ciutat d'Escione.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 182. ISBN 9788496061972.
# Falsistrellus petersi

Falsistrellus petersi és una espècie de ratpenat de la família dels vespertiliònids. Viu a Indonèsia, Malàisia i les Filipines. No es coneix amb certesa el seu hàbitat natural, tot i que se n'ha trobat exemplars a boscos montans. Es desconeix si hi ha cap amenaça significativa per a la supervivència d'aquesta espècie. El nom específic petersi és en honor del naturalista alemany Wilhelm Peters.

## Referències

* ↑ Kingston, T.; Francis, C.; Rosell-Ambal, G.; Tabaranza, B. Falsistrellus petersi. UICN 2008. Llista Vermella d'espècies amenaçades de la UICN, edició 2008, consultada el 25 maig 2014.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 318. ISBN 978-0801893049.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Eutidem (filòsof)

Eutidem (en llatí Euthydemus, en grec antic Εὐθύδημος) fou un filòsof grec, fill de Diocles, i deixeble de Sòcrates. L'esmenta Xenofont, que en parla rebutjant-lo, ja que es presentava a si mateix com a més savi que ningú. També el cita Plató (El convit 222).

## Referències

* ↑ 3.Euthydemus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 124
# Exermont

Exermont és un municipi francès situat al departament de les Ardenes i a la regió del Gran Est. L'any 2007 tenia 33 habitants.

## Demografia
### Població

El 2007 la població de fet d'Exermont era de 33 persones. Hi havia 16 famílies de les quals 4 eren unipersonals (4 dones vivint soles i 4 dones vivint soles), 4 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 25 habitatges, 16 eren l'habitatge principal de la família, 7 eren segones residències i 2 estaven desocupats. Tots els 25 habitatges eren cases. Dels 16 habitatges principals, 15 estaven ocupats pels seus propietaris i 1 estava llogat i ocupat pels llogaters; 2 tenien tres cambres, 3 en tenien quatre i 10 en tenien cinc o més. 13 habitatges disposaven pel capbaix d'una plaça de pàrquing. A 9 habitatges hi havia un automòbil i a 4 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Exermont el 2009. :
| Homes | Edats | Dones |
| 4 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 8 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 4 | 55 a 59 | 8 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 4 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 15 persones, 12 eren actives i 3 eren inactives. Les 12 persones actives estaven ocupades(6 homes i 6 dones).. De les 3 persones inactives 1 estava jubilada, 1 estava estudiant i 1 estava classificada com a «altres inactius».

### Activitats econòmiques

L'únic establiment que hi havia el 2007 era d'una empresa de serveis.
L'any 2000 a Exermont hi havia 8 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques d'Exermont a l'INSEE.
* Évolution et structure de la population Fitxa amb el detall de dades d'Exermont a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Ferrocarrils Federals Austríacs

Österreichische Bundesbahnen (ÖBB) és el nom de la companyia nacional de ferrocarrils austríacs. Succeeix a l'antiga companyia Bundesbahn Österreich (BBÖ) que entre el 1938 i el 1945 formava part de la companyia alemanya Deutsche Reichsbahn (DRG).
La majoria de la xarxa de ferrocarrils austríaca està electrificada des dels anys 1950. L'última locomotora de vapor en servei regular va ser retirada el 1978. ÖBB gestiona diverses línies de via estreta, la més coneguda de les quals és la MariazellBahn.
L'1 de gener de 2005, es va realitzar una reestructuració de l'ÖBB en diverses empreses:
* ÖBB-Holding AG
* ÖBB-Dienstleistungs GmbH
* ÖBB-Personenverkehr AG (Transport de passatgers)
* Rail Cargo Austria AG (Transport de mercaderies)
ÖBB-Personenverkehr AG i Rail Cargo Austria AG tenen les següents filials:
* ÖBB-Traktion GmbH (construcció de locomotores)
* ÖBB-Technische Services GmbH (serveis tècnics i de manteniment del material mòbil)
Altres companyies relacionades amb l'ÖBB són:
* ÖBB-Infrastruktur Betrieb AG (manteniment de les vies i estacions)
* ÖBB-Infrastruktur Bau AG (noves línies i renovacions)
* Brenner Eisenbahn GmbH
* ÖBB-Immobilienmanagement GmbH

## ÖBB en xifres

44.000 empleats (ÖBB és una de les companyies austríaques amb més empleats) 5.700 km de vies, de les quals, el 57% estan electrificades 1.230 locomotores 3.136 vagons de passatgers 220 automotores 145 autorails 436.000.000 passatges transportats, dels quals, 245.000.000 van ser transportats en autobús

## Principals línies de l'ÖBB

Austrian Eastern Railway Austrian Northern Railway Austrian Northwestern Railway Austrian Southern Railway Austrian Western Railway Franz Josef Railway Brenner Railway Arlberg Railway Tauern Railway Pyhrn Railway

## Referències

* ↑ «Austria - Transportation and telecommunications | Britannica» (en anglès). [Consulta: 2 gener 2022].

## Enllaços externs

* Ferrocarrils Federals Austríacs - Lloc web oficial
# Festival de la Cançó d'Eurovisió 1997

El XLII Festival de la Cançó d'Eurovisió fou retransmès el 3 de maig de 1997 en Dublín, Irlanda. Els presentadors van ser Ronan Keating i Carrie Crowley, i la victòria va ser per al representant del Regne Unit, Katrina & The Waves amb la cançó "Love Shine a Light".

## Final

| Núm. | País | Intèrpret(s) | Cançó | Posició | Pts |
| 01 | Països Baixos | Mrs. Einstein | Niemand heeft nog tijd | 22 | 5 |
| 02 | Àustria | Bettina Soriat | One step | 21 | 12 |
| 03 | Estònia | Maarja-Liis Ilus | Keelatud maa | 8 | 82 |
| 04 | Grècia | Marianna Zorba | Horepse | 12 | 39 |
| 05 | Suïssa | Barbara Berta | Dentro di me | 23 | 5 |
| 06 | República de Bòsnia i Hercegovina | Alma Čardžić | Goodbye | 18 | 22 |
| 07 | França | Fanny | Sentiments songes | 7 | 95 |
| 08 | Suècia | Blond | Bara hon älskar mig | 14 | 36 |
| 09 | Malta | Debbie Scerri | Let me fly | 9 | 66 |
| 10 | Itàlia | Jalisse | Fiumi di parole | 4 | 114 |
| 11 | Turquia | Şebnem Paker & Grup Etnik | Dinle | 3 | 121 |
| 12 | Islàndia | Paul Oscar | Minn hinsti dans | 20 | 18 |
| 13 | Hongria | V.I.P. | Miért kell, hogy elmenj? | 13 | 39 |
| 14 | Portugal | Célia Lawson | Antes do adeus | 24 | 0 |
| 15 | Alemanya | Bianca Shomburg | Zeit | 19 | 22 |
| 16 | Xipre | Hara & Andreas Constantinou | Mana mou | 5 | 98 |
| 17 | Croàcia | E.N.I. | Probudi me | 17 | 24 |
| 18 | Espanya | Marcos Llunas | Sin Rencor | 6 | 96 |
| 19 | Polònia | Anna Maria Jopek | Ale jestem | 11 | 54 |
| 20 | Regne Unit | Katrina & The Waves | Love, shine a light | 1 | 227 |
| 21 | Dinamarca | Kølig Kaj | Stemmen i mit liv | 16 | 25 |
| 22 | Irlanda | Marc Roberts | Mysterious woman | 2 | 157 |
| 23 | Rússia | Al·la Pugatxova | Primadonna | 15 | 33 |
| 24 | Noruega | Tor Endresen | San Francisco | 24 | 0 |
| 25 | Eslovènia | Tanja Ribič | Zbudi se | 10 | 60 |

## Referències

* ↑ "Maarja-Liis sõidab jälle Eurovisiooni" Postimees, 17 febrer 1997
* ↑ Barclay, S. The Complete & Independent Guide to the Eurovision Song Contest 2016 (en anglès). Lulu.com, 2016, p. 198. ISBN 9781326738518.

## Enllaços externs

* Eurovision Song Contest
# Font del Torrent de Can Blanc

La Font del Torrent de Can Blanc és una font situada a Òrrius, al Parc de la Serralada Litoral, a tocar del torrent de Can Blanc del qual rep el nom.

## Descripció

És ubicada a Òrrius: des del coll de Gironella (Sanatori de la Mútua Metal·lúrgica, Cabrils) seguim 1 km per la pista que, en direcció NO, duu a Òrrius. Cerquem a l'esquerra dos camins que surten d'un revolt i que passen de seguida per sota una línia d'alta tensió. A Can Blanc, baixem 100 metres. Prenem el que va en direcció sud i el seguim fins a arribar al torrent, on tenim la font a l'esquerra. Coordenades: x=446875 y=4599743 z=393.
Presenta una sòlida pica de pedra, a ran de terra, que recull l'aigua que s'esmuny entre les parets d'un muret que hi ha darrere el broc. La densa vegetació que l'envolta no permet esbrinar què hi ha més enllà d'aquest muret. Complementa el conjunt un senzill però còmode banc de pedra que convida a seure una estona i gaudir d'aquest racó silenciós.

## Història

Havia estat una font molt utilitzada pels que transitaven pel camí de Can Blanc. Es tracta d'una mina amb poc atractiu, de galeria curta, dimensions reduïdes i sense porta a la boca. L'aigua rajava per una canonada que encara es pot veure dins del portal i ran de terra.

## Referències

* 1 2 3 4 Triquell i Salomé, Adrià, 2012. Parc de la Serralada Litoral (Història i Itineraris). Editorial Piolet, Barcelona. ISBN 9788415075615. Pàg. 125, 110.

## Enllaços externs

* Llibre-Guia de la Serralada Litoral - Història i itineraris Arxivat 2015-11-17 a Wayback Machine. (català)
* Wikiloc (català)
* Per no perdre's | Costa de Barcelona Maresme Arxivat 2015-10-15 a Wayback Machine. (català)
# Fescennium

Fescennium o Fescenium (en grec antic Φασκένιον) va ser una antiga ciutat d'Etrúria, propera a Falerii.
Dionís d'Halicarnàs sempre diu que els faliscs ocupaven dues ciutats: Falerii i Fescenium, i altres autors ho confirmen i els donen un origen pelasg. Virgili menciona les Fescenninae acies ('tropes de Fescennium') entre les forces etrusques que van seguir Turnus quan feia la guerra contra Eneas. Però no es parla de Fescennium a la història. Sembla cert que era només una dependència de Falerii, i va seguir la sort d'aquesta ciutat, durant el període de la seva grandesa i poder. Plini el Vell, però, parla de Fescennia (tal com escriu el nom) i diu que al seu temps era un municipi independent.
La seva situació és discutida. Se l'ha situada a Civita Castellana (que avui tothom coincideix que és l'antiga Falerii), a Gallese (uns 15 km al nord de Civita Castellana) on s'han trobat unes restes etrusques, i a un lloc prop Borghetto (entre la ciutat i Corciano), al Tíber, on també hi ha unes ruïnes etrusques, a uns 9 km al sud de Civita Castellana. Aquest darrer lloc només conserva com a part visible l'església de San Silvestro en estat ruïnós.
Aquesta ciutat, tot i la seva poca importància, va originar els anomenats versos fescennins (Fescennini versus), que originalment semblen haver estat uns diàlegs rústics en vers, però després van ser substituïts per produccions dramàtiques més elaborades, de manera que el nom va ser aplicat quasi exclusivament als versos que es recitaven a les festes nupcials que permetien una major llicencia en el llenguatge. Els autors que van utilitzar aquestos versos van ser Annianus, Servius i Festus, i el primer esmenta Fescennia com una ciutat de Campània, probablement per confusió amb Atella, d'on van sorgir les comèdies atel·lanes, del nom d'aquella ciutat però esteses també per altres llocs.

## Referències

* ↑ Virgili. Eneida, VII,695
* ↑ Smith, William (ed.). «Fescennium». Dictionary of Greek and Roman Geography (1854). [Consulta: 21 agost 2022].
# Fi-Asko

Fi-Asko va ser un grup de punk rock / hardcore melòdic format a Sarrià de Ter al 1999. Al llarg de la seva carrera han tocat a diversos festivals per Catalunya i la resta de la peninsula com el Senglar Rock, el Pintor Rock o l'Aúpa Lumbreiras. Una de les grans fites del grup va ser el Feliz Falsedad Mèxic Tour: 10 concerts oferts en 18 dies a diferents poblacions mexicanes, en una gira que van organitzar a finals del 2008.
Després d'una parada indefinida des del 2016, el 15 de Juny del 2019 en la 23a edició, del festival Butirrock, van fer el seu últim concert.

## Discografia

* Historias para la censura (2002)
* Hoy empieza el resto de tu vida (2005)
* En este mundo de ciegos...llaman al tuerto terrorista (2009)
* La fiesta de la democracia (2013)

## Referències

* ↑ «Cuestionario Lumbreiras: Fi-asko» (en castellà). Manerasdevivir, 01-08-2013.
* ↑ «Autogestió sense fronteres». El Punt Avui, 19-10-2009.
* ↑ «Entrevista a Fi-asko, especial Riparock» (en castellà). La Rueca Rocknrol, 17-05-2015.
* ↑ «Aturada indefinida del grup sarrianenc Fi-Asko». Radiosarrià, 22-11-2016.
* ↑ «Fi-Asko s'acomiada per sempre». CatSona, 01-06-2019. Arxivat de l'original el 2020-10-22 [Consulta: 19 gener 2020]. Arxivat 2020-10-22 a Wayback Machine.
* ↑ «“El que ens permet continuar és la passió per la música” Entrevista a Pep Aymerich». El Punt Avui, 01-07-2019.

## Enllaços externs

* Bandcamp de Fi-Asko
* Facebook de Fi-Asko
* «Fi-Asko». Viasona.
# Fjallsárlón

Fjallsárlón és un llac glacial al sud de la glacera islandesa Vatnajökull. Fjallsjökull forma part de la glacera, és on s'acumula l'aigua del desglaç i grans blocs de gel, que van a la deriva.
El gel que es desprèn de la glacera al llac forma part del Parc Nacional Vatnajökull i el llac glacial Jökulsárlón no queda lluny d'allà. Des del llac glacial Breiðárlón un petit riu desemboca al Fjallsárlón.
Per sobre, hi ha el famós volcà Öræfajökull.
A l'estiu, al seu voltant, cal anar amb compte amb els estercoràrids, grans ocells que semblen gavines, que és on fan els nius.

## Referències

* ↑ Bain, Carolyn, Averbuck, Alexis. Iceland. Footscray, Vic.: Lonely Planet, 2013. ISBN 9781743605394.
# Fjarðabyggð

Fjarðabyggð és un municipi islandès situat a la regió d'Austurland. Fjarðabyggð es va formar l'any 1998 com la unió dels antics municipis d'Eskifjörður, Neskaupstaður i Reyðarfjörður. Austurbyggð, Fáskrúðsfjarðarhreppur i Mjóafjarðarhreppur s'hi van unir al 2006.

## Geografia

El municipi està compost pels següents pobles, ordenats segons nombre d'habitants:
| | Poble | Població (2011) |
| 1. | Neskaupstaður | 1,437 |
| 2. | Reyðarfjörður | 1,102 |
| 3. | Eskifjörður | 1,043 |
| 4. | Fáskrúðsfjörður | 662 |
| 5. | Stöðvarfjörður | 203 |
| 6. | Mjóifjörður | 35 |
Amb una població de 4629 habitants (segons dades de 2013), és el municipi més poblat de la regió i la desena a escala nacional. La seva superfície és de 1162 km² i la seva densitat de població és de gairebé 4 persones per km², superior a la mitjana nacional, de 2,9 hab/km²
El municipi està agermanat amb Gravelines, França (que estrictament està agermanat amb Fáskrúðsfjörður), Stavanger, Suècia (agermanat amb Neskaupstaður) i Jyväskylä, Finlàndia.

## Referències

* ↑ «SAGA FJARÐABYGGÐAR» (en islandès). www.fjardabyggd.is, 23-07-2013. Arxivat de l'original el 23 de juliol 2013. [Consulta: 18 agost 2017].
# Fiódorovskoie

Fiódorovskoie (en rus: Фёдоровское) és un poble de l'óblast de Vladímir, a Rússia, segons el cens del 2010 tenia 631 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Freqüència (desambiguació)

«Freqüència» té aquests significats:
* Física: mesura del nombre de vegades que ocorre un esdeveniment per unitat de temps; vegeu «Freqüència».
** Acústica: freqüències audibles per l'oïda humana. Vegeu Audiofreqüència
* Estadística: quantitat de vegades que es repeteix un succés d'una variable; vegeu «Freqüència estadística».
Viccionari